Širvintų Lauryno Stuokos-Gucevičiaus gimnazija

Širvintų Lauryno Stuokos-Gucevičiaus gimnazija – dieninė bendrojo ugdymo mokykla Širvintose, Vilniaus g. 69, vykdanti pagrindinio, vidurinio ugdymo programas. Įstaigos kodas 190360892. Istorija 1924 m. Širvintose įkurta progimnazija. 1948 m. išleista pirmoji vidurinės mokyklos laida. 1967 m. pastatytas mokyklos priestatas, sporto salė, bendrabutis, valgykla. 1985 m. mokykla pavadinta 1-ąja vidurine mokykla. 1987 m. pradėta mokyti anglų kalba kaip trečia užsienio kalba. 1987 m. mokyklos muziejaus reorganizacija. 1989 m. pradėta mokyti sustiprintos dailės. 1990 m. pradėtas švelnusis profiliavimas, 1991 m. įrengta kompiuterių klasė, prie mokyklos prijungta vakarinė mokykla (suaugusiųjų klasė). 1993 m. prasidėjo mokytojų atestacija, pirmosios atestavosi mokytojos R. Baronienė, N. Lubienė, D. Miliukienė, apsigynusios mokytojų metodininkių kategoriją. 1996 m. mokykla pavadinta Lauryno Stuokos-Gucevičiaus vardu. įsteigtas anglų kalbos klubas, anglų kalbą dėstė JAV Taikos korpuso savanorė Melisa Šnaider, 1997 m. anglų kalbą dėsto JAV Taikos korpuso savanorė Erika Vilson. 1998 m. įsteigta vaikų dailės galerija, 1998 m. išleista 50-oji abiturientų laida. 1999 m. mokykla dalyvavo tarptautiniame COMENIUS projekte (bendradarbiaujama su 7 Vakarų Europos valstybių mokyklomis). 1999–2001 m. mokyklos pastato renovacija. 1999 m. pradėtas leisti mokyklos laikraštis „Mes kartu“, 1999 m. pašventinta mokyklos vėliava, sukurta mokyklos daina, 1999 m. įkurta informacinių technologijų laboratorija. 2000 m. pradėtas sistemingas profilinis mokymas 11-12 klasėse. 2001 m. laimėjus konkursą pagal projektą „Mokyklų bendruomenių informavimas NATO ir saugumo klausimais“ biblioteka aprūpinta 4 kompiuteriais. Skaitykloje yra 34 darbo vietos. 2001 m. gruodžio 7 d. mokykloje lankėsi prezidentas Valdas Adamkus. 2001 m. Inga Oršauskaitė – tarptautinės rusų kalbos olimpiados aukso medalio laimėtoja. 2002 m. mokykla – ekologinio aplinkos įvertinimo, pertvarkymo ir priežiūros konkurso nugalėtoja, 2002 m. mokyklos tarybos, tėvų ir rėmėjų rūpesčiu bei lėšomis suremontuota mokyklos aktų salė, įsigyta inventoriaus bei mokymo priemonių, 2002 m. pradėjo veikti skautų organizacija. 2003 m. pradėjo veikti šaulių organizacija. 2004 m. pasirašyta bendradarbiavimo sutartis su Barselio realine mokykla (Vokietija), 2004 m. pasirašyta bendradarbiavimo sutartis su Ukmergės aukštesniąja verslo mokykla. 2005 m. pradėta mokyklos reorganizacija. 2006 m. birželio 27 d. įsteigta Lauryno Stuokos-Gucevičiaus gimnazija. 2008 m. įkurtas PIT-as (profesinio orientavimo taškas). 2017 m. gimnazija įgyvendino projektą „Ikimokyklinio ir bendrojo ugdymo mokyklų veiklos tobulinimas“. 2018 m. rugpjūčio 3 dieną pradėta vykdyti programa „Renkuosi mokyti – mokyklų kaitai”. 2018 m. rugsėjo 14 dieną pradėtas vykdyti projektas „Lauryno Stuokos-Gucevičiaus gimnazijos ugdymo erdvių modernizavimas“. 2019 m. gruodžio 11 d. baigtas įgyvendinti Europos struktūrinių fondų agentūros (ESFA) finansuojamas projektas „Inovatyvios ugdymo(si) aplinkos kūrimas“. Gimnazija turi virtualią matematikos mokymo(si) su interaktyviomis mokymo priemonėmis aplinką. 2019 m. gimnazija įsitraukia į Širvintų rajono savivaldybės vykdomą projektą „Lyderių laikas 3“. Gimnazijos komanda aktyviai dalyvavo projekto LL3 mokymuose „Ką mes kartu darome mokykloje, kad gerėtų mokinių pažanga?“ Gimnazija dalyvauja Verslumo ir eksporto plėtros agentūros „Versli Lietuva“ drauge su VšĮ „Lietuvos Junior Achievement“ projekte „Accelerator_X“, gimnazijoje pradėdos kurti Jaunosios bendrovės (JB). 2023 m. pasirašyta Jungtinės veiklos sutartis įgyvendinant projektą „TŪKSTANTMEČIO MOKYKLOS II“. Direktoriai 1985–2011 m. Janina Martinaitienė 2011 m. Stasė Vaškūnienė 2011–2021 m. Audronė Buzienė Žymūs mokiniai Vaiva Mainelytė, aktorė Elvyra Piškinaitė, aktorė Vytautas Oškinis Stasys Rutkauskas Vytautas Kuliešius Feliksas Mažulis Rimantas Kraujalis Gediminas Voveris (g. 1950 m.), šachmatininkas Živilė Pinskuvienė (g. 1975 m.), politinė, bei visuomenės veikėja, Širvintų rajono savivaldybės merė Tadas Vidmantas (g. 1985 m.), Lietuvos režisierius, reklamų kūrėjas, scenaristas Nuorodos Gimnazijos svetainė